CELEX: 32021D1359
Language: fi
Date: 2021-06-30 00:00:00
Title: Komission päätös (EU) 2021/1359, annettu 30 päivänä kesäkuuta 2021, luvan antamisesta Saksalle pidentää tiettyjä Euroopan parlamentin ja neuvoston asetuksen (EU) 2021/267 2 ja 3 artiklassa määritettyjä ajanjaksoja (tiedoksiannettu numerolla C(2021) 4638) (Ainoastaan saksankielinen teksti on todistusvoimainen)

16.8.2021   
               
               
                  FI
               
               
                  Euroopan unionin virallinen lehti
               
               
                  L 293/10
               
            
         KOMISSION PÄÄTÖS (EU) 2021/1359,
         annettu 30 päivänä kesäkuuta 2021,
         luvan antamisesta Saksalle pidentää tiettyjä Euroopan parlamentin ja neuvoston asetuksen (EU) 2021/267 2 ja 3 artiklassa määritettyjä ajanjaksoja
         
            
               (tiedoksiannettu numerolla C(2021) 4638)
            
         
         (Ainoastaan saksankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon covid-19-kriisin jatkumisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä, tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla ja tiettyjen asetuksessa (EU) 2020/698 tarkoitettujen ajanjaksojen pidentämistä 16 päivänä helmikuuta 2021 annetun Euroopan parlamentin ja neuvoston asetuksen (EU) 2021/267 (1) ja erityisesti sen 2 artiklan 8 kohdan sekä 3 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2021/267 2 artiklan 1 kohdassa pidennetään ammattitaitoa osoittavan todistuksen (CAP) haltijan jatkokoulutuksen suorittamiselle asetettuja määräaikoja, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana. Saman asetuksen 2 artiklan 3 kohdassa pidennetään vastaavan yhdenmukaistetun unionin koodin 95 merkinnän voimassaoloaikaa.
                  
               
                     (2)
                  
                  
                     Asetuksen (EU) 2021/267 2 artiklan 5 kohdassa pidennetään sellaisten Euroopan parlamentin ja neuvoston direktiivin 2003/59/EY (2) liitteessä II tarkoitettujen kuljettajan ammattipätevyyskorttien voimassaoloaikaa, joiden voimassaoloaika olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (3)
                  
                  
                     Asetuksen (EU) 2021/267 3 artiklan 1 kohdassa pidennetään sellaisten ajokorttien voimassaoloaikaa, joiden voimassaoloaika olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (4)
                  
                  
                     Saksa esitti 18 päivänä toukokuuta 2021 päivätyllä kirjeellä perustellun pyynnön saada pidentää tiettyjä asetuksen (EU) 2021/267 2 ja 3 artiklassa määritettyjä ajanjaksoja. Saksa toimitti pyyntönsä tueksi lisätietoja 28 päivänä toukokuuta 2021 päivätyllä kirjeellä.
                  
               
                     (5)
                  
                  
                     Saksa pyytää perustellulla pyynnöllään ensinnäkin lupaa pidentää asetuksen (EU) 2021/267 2 artiklan 1 kohdassa määritettyä 1 päivän syyskuuta 2020 ja 30 päivän kesäkuuta 2021 välistä ajanjaksoa kolmella kuukaudella mainitun säännöksen ja 2 artiklan 3 kohdan soveltamiseksi; toiseksi lupaa pidentää kolmella kuukaudella mainitun asetuksen 2 artiklan 5 kohdassa määritettyä 1 päivän syyskuuta 2020 ja 30 päivän kesäkuuta 2021 välistä jaksoa; ja kolmanneksi lupaa pidentää kolmella kuukaudella mainitun asetuksen 3 artiklan 1 kohdassa määritettyä 1 päivän syyskuuta 2020 ja 30 päivän kesäkuuta 2021 välistä jaksoa.
                  
               
                     (6)
                  
                  
                     Saksan toimittamien tietojen mukaan jatkokoulutuksen suorittaminen tai siitä todistuksen antaminen, yhdenmukaistetun unionin koodin 95 merkitseminen ja kuljettajan ammattipätevyyskortin uusiminen on kyseisessä jäsenvaltiossa todennäköisesti käytännössä mahdotonta pidempään kuin 30 päivään kesäkuuta 2021 maassa covid-19:n leviämisen estämiseksi tai rajoittamiseksi toteutettujen toimenpiteiden vuoksi.
                  
               
                     (7)
                  
                  
                     Saksa arvioi, että ammattikuljettajien koulutusta koskevan lainsäädännön soveltamisalalla järjestetään vuosittain noin 300 000 jatkokoulutuskurssia. Pandemian vuoksi kursseille voitiin ottaa vain hyvin rajallinen määrä osallistujia, ja joissakin tapauksissa kursseja ei ollut lupa järjestää lainkaan.
                  
               
                     (8)
                  
                  
                     Saksan toimittamien tietojen mukaan ammattikuljettajien perus- ja jatkokoulutukseen sovellettavat rajoitukset perustuvat kunkin osavaltion koronalta suojautumiseksi antamiin asetuksiin sekä Saksan tartuntasuojalakiin (3). Koska sääntöjä mukautettiin jatkuvasti pandemian edetessä, tilanne oli ja on edelleen melko erilainen monissa osavaltioissa.
                  
               
                     (9)
                  
                  
                     Esimerkiksi Baden-Württembergissä yksi toteutetuista toimenpiteistä oli tapahtumien järjestämistä koskeva yleinen kielto, joka johtui korkeasta tartuntamäärästä. Vaikka ammatillinen jatkokoulutus on tällä hetkellä yleisesti sallittua kyseisessä osavaltiossa, henkilöiden välillä on säilytettävä 1,5 metrin vähimmäisetäisyys, mikä tarkoittaa sitä, että ammattikuljettajien pätevöitymiseen liittyvään perus- ja jatkokoulutukseen osallistuvien määrää rajoitetaan vastaavasti.
                  
               
                     (10)
                  
                  
                     Esimerkiksi Baijerissa sallittiin ammattikuljettajien perus- ja jatkokoulutus 11 päivä toukokuuta ja 30 päivänä marraskuuta 2020 välisenä aikana vain pienemmälle määrälle osallistujia lähikontaktien välttämistä koskevien sääntöjen vuoksi. Perus- tai jatkokoulutusta ei järjestetty lainkaan 1 päivän joulukuuta 2020 ja 15 päivän joulukuuta 2020 välisenä aikana. Ammattikoulutus on kielletty kaupunki- ja maaseutualueilla 16 päivän joulukuuta 2020 ja 6 päivän kesäkuuta 2021 välisenä aikana, jos covid-19-tartuntojen määrä 7 päivän jaksolla näillä alueilla on 100 tai enemmän. Saksa toteaa, että vaikka tartuntamäärät 7 päivän jaksolla laskivat Baijerissa vasta toukokuun jälkipuoliskolla alle 100:aan, raja-arvo ylittyi edelleen joillakin seuduilla 26 päivänä toukokuuta 2021.
                  
               
                     (11)
                  
                  
                     Saksan toimittamien tietojen mukaan kurssien järjestämistä voidaan muissa osavaltioissa käyttöön otettujen sääntöjen perusteella rajoittaa huomattavasti, erityisesti osallistujien välisten vähimmäisetäisyyksien osalta, mikä vähentää huomattavasti koulutuskeskusten kapasiteettia. Joissakin tapauksissa, vaikka kurssit ovat sallittuja, jotkin koulutuskeskukset ovat varovaisuussyistä päättäneet olla järjestämättä kursseja pandemian aikana. Tämä on johtanut koulutuksen huomattavaan sumaan, joka voidaan purkaa vain hitaasti ja peräkkäin.
                  
               
                     (12)
                  
                  
                     Saksan liittotasavallan maantiekuljetus-, logistiikka- ja jätehuoltoyhdistyksen (4) Saksalle toimittamien tietojen mukaan tällaisten toimenpiteiden toteuttaminen on johtanut siihen, että merkittävää määrää jatkokoulutuskursseista on lykätty, ja koulutuskeskusten on hoidettava ne peräkkäin. Saksan maantiekuljetusyhdistykseltä (5) saatujen tietojen mukaan pelkästään vuoden 2021 ensimmäisellä neljänneksellä on kertynyt jatkokoulutusta odottava 5 000 ammattikuljettajan suma. Koulutukseen osallistujia oli edellisen vuoden samaan neljännekseen verrattuna vain noin 60 prosenttia. Saksan mukaan suma on todennäköisesti lisäksi kasvanut viime viikkoina toteutettujen tiukempien sulkutoimien vuoksi. Esimerkiksi Baijerin osavaltion viranomaiset arvioivat, että kysynnän tyydyttäminen edellyttäisi kurssien määrän kaksinkertaistamista seuraavien kolmen kuukauden, mikä vaikuttaa epätodennäköiseltä, kun otetaan huomioon lähikontaktien välttämistä koskevat nykyiset säännöt.
                  
               
                     (13)
                  
                  
                     Saksan toimittamien tietojen mukaan ajokorttien uusiminen on todennäköisesti Bulgariassa käytännössä mahdotonta 30 päivää kesäkuuta 2021 pidempäänkin maassa covid-19:n leviämisen estämiseksi tai rajoittamiseksi toteutettujen toimenpiteiden vuoksi.
                  
               
                     (14)
                  
                  
                     Koska perhelääkärit ja luultavasti 7 päivästä kesäkuuta 2021 alkaen myös yritysten työterveyslääkärit osallistuvat Saksan liittohallituksen rokotusstrategiaan ja tästä aiheutuu heille suuri ja kasvava työmäärä, Saksa odottaa, että tänä kesänä ajo-oikeuden pidentämiseen tarvittavien lääkärintarkastusten suorittamisessa esiintyy huomattavia pullonkauloja.
                  
               
                     (15)
                  
                  
                     Saksan mukaan näiden pullonkaulojen odotetaan lisääntyvän erityisesti kesäkuusta 2021 alkaen, kun nykyisestä rokotusjärjestyksestä luovutaan ja rokotusaikojen varaaminen vastaavasti lisääntyy. Pelkästään kesäkuussa 2021 lääkärit ja yritysten työterveyspalvelut saavat ja antavat todennäköisesti 14 396 850 annosta BioNTech-rokotetta. Lisäksi Saksa odottaa AstraZenecan, Johnson & Johnsonin ja Curevacin toimituksia niiden valmistajien toimitusaikataulusta riippuen.
                  
               
                     (16)
                  
                  
                     Saksa odottaa myös, että covid-19-tapausten suuren määrän vuoksi ajokorttiviranomaisten on ehkä lakkautettava toimintansa uudelleen tai että tavanomaista toimintaa ei ehkä voida jatkaa, koska tartunnan saaneiden henkilöiden määrä viranomaisissa on suuri.
                  
               
                     (17)
                  
                  
                     Esimerkiksi Niedersachsenissa ja Nordrhein-Westfalenissa monet ajokorttiviranomaiset ovat edelleen suljettuina. Henkilökohtaiset käynnit ovat mahdollisia vain ajanvarauksella, ja ne on rajoitettu asioihin, joissa henkilökohtainen läsnäolo on välttämätöntä. Sachsenissa henkilökohtaisten palvelujen väheneminen heti pandemian alusta lähtien on vaikeuttanut huomattavasti ajokorttien myöntämistä. Saksan mukaan on mahdollista, että nämä ja muut kuljettajalupia myöntävät viranomaiset lakkauttavat toimintansa uudelleen tulevaisuudessa.
                  
               
                     (18)
                  
                  
                     Saksan liittotasavallan liikenneviranomaisen (6) mukaan 3 päivänä toukokuuta 2021 Saksassa oli 102 426 henkilöä, joilla oli luokan C, C1, CE tai C1E ajokortti, jonka voimassaolo päättyi 1 päivän heinäkuuta 2021 ja 30 päivän syyskuuta 2021 välisenä aikana ja 10 517 henkilöllä oli luokan D, D1, DE tai D1E ajokortti, jonka voimassaolo päättyy samojen päivämäärien välisenä aikana. Lisäksi Saksassa on 51 799 sellaista henkilöä, joilla on luokan C, C1, CE, C1E ajokortti, ja 8 331 sellaista henkilöä, joilla on luokan D, D1, DE tai D1E ajokortti, ja joihin molempiin liittyy koodin 95 merkintä, joiden ammattitaitoa osoittavan todistuksen (CPC) voimassaolo päättyy 1 päivän heinäkuuta 2021 ja 30 päivän syyskuuta 2021 välisenä aikana.
                  
               
                     (19)
                  
                  
                     Saksan mukaan näihin lukuihin eivät sisälly ajokortit ja ammattitaitoa osoittavat todistukset, joiden voimassaoloa on jatkettu Euroopan parlamentin ja neuvoston asetuksella (EU) 2020/698 (7) ja asetuksella (EU) 2021/267. Sen vuoksi ajokorttiviranomaisten olisi käsiteltävä huomattavasti tavanomaista suurempi määrä ajokorttien uusimishakemuksia.
                  
               
                     (20)
                  
                  
                     Saksan mukaan pyydetyt kolmen kuukauden mittaiset pidennysajanjaksot on rajoitettu siihen, mikä on tarpeen, kun otetaan huomioon ammattikuljettajien jatkokoulutuskurssien nykyinen suma. Saksa odottaa, että rokotuskampanja etenee hyvin 30 päivään syyskuuta 2021, mikä mahdollistaa kuljettajien kunnon arvioimiseksi tehtävien lääkärintarkastusten ajanvarausten määrän lisäämisen ja kuljettajien lupakirjaviranomaisten nykyisen henkilöstöpulan paranemisen.
                  
               
                     (21)
                  
                  
                     Pyyntö koskee ainoastaan 1 päivän heinäkuuta ja 30 päivän syyskuuta 2021 välistä viiteajanjaksoa, joten se kattaa vain rajoitetun määrän ajokortteja ja kuljettajien ammattipätevyyksiä. Lisäksi henkilöryhmä, joita pidennetty voimassaoloaika hyödyttää, on jo saanut ajokortin tai suorittanut jatkokoulutuksen vähintään kerran ja osoittanut siten pätevyytensä ja ammattitaitonsa. Pyydetyt pidennykset eivät siten aiheuttane suhteettomia riskejä liikenteen turvallisuudelle ja turvaamiselle.
                  
               
                     (22)
                  
                  
                     Saksalle olisi sen vuoksi annettava lupa pidentää asetuksen (EU) 2021/267 2 artiklan 1 kohdassa määritettyjä 1 päivän syyskuuta 2020 ja 30 päivän kesäkuuta 2021 välisiä ajanjaksoja kolmella kuukaudella mainitun säännöksen sekä 2 artiklan 3 ja 5 kohdan ja 3 artiklan 1 kohdan soveltamiseksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Salsalle annetaan lupa pidentää asetuksen (EU) 2021/267 2 artiklan 1, 3 ja 5 kohdassa sekä 3 artiklan 1 kohdassa määritettyjä ajanjaksoja seuraavasti:
            
                        a)
                     
                     
                        kolmen kuukauden mittainen pidennys asetuksen (EU) 2021/267 2 artiklan 1 kohdassa määritettyyn 1 päivän syyskuuta 2020 ja 30 päivän kesäkuuta 2021 väliseen ajanjaksoon mainitun asetuksen 2 artiklan 1 ja 3 kohdan soveltamiseksi;
                     
                  
                        b)
                     
                     
                        kolmen kuukauden mittainen pidennys mainitun asetuksen 2 artiklan 5 kohdassa määritettyyn 1 päivän syyskuuta 2020 ja 30 päivän kesäkuuta 2021 väliseen ajanjaksoon; sekä
                     
                  
                        c)
                     
                     
                        kolmen kuukauden mittainen pidennys mainitun asetuksen 3 artiklan 1 kohdassa määritettyyn 1 päivän syyskuuta 2020 ja 30 päivän kesäkuuta 2021 väliseen ajanjaksoon.
                     
                  
         
            2 artikla
            Tämä päätös on osoitettu Saksan liittotasavallalle.
         
         
            Tehty Brysselissä 30 päivänä kesäkuuta 2021.
            
               
                  Komission puolesta
               
               Adina-Ioana VĂLEAN
               
                  Komission jäsen
               
            
         
         
            (1)  EUVL L 60, 22.2.2021, s. 1.
         
            (2)  Euroopan parlamentin ja neuvoston direktiivi 2003/59/EY, annettu 15 päivänä heinäkuuta 2003, maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) N:o 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (EUVL L 226, 10.9.2003, s. 4).
         
            (3)  Vierten Gesetzes zum Schutz der Bevölkerung bei einer epidemischen Lage von nationaler Tragweite vom 22. April 2021, BGBl. I S. 802.
         
            (4)  Bundesverband Güterkraftverkehr. Logistik und Entsorgung.
         
            (5)  Straßenverkehrsgenossenschaft.
         
            (6)  Kraftfahrt-Bundesamts.
         
            (7)  Euroopan parlamentin ja neuvoston asetus (EU) 2020/698, annettu 25 päivänä toukokuuta 2020, covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla (EUVL L 165, 27.5.2020, s. 10).